Den 15. oktober 2017 la Milano ut en melding på sin Twitter-konto der hun oppfordret kvinner som hadde opplevd seksuell trakassering og overgrep, til å poste som statusoppdatering. Denne emneknaggen hadde første gang blitt brukt i 2006 av Tarana Burke. Milano fortalte i etterkant at det var en venn av en venn som hadde foreslått at hun på denne måten skulle forsøke å vise utbredelsen av seksuell trakassering og overgrep. Den direkte foranledningen til at Milano gjenopplivet -emneknaggen var at Harvey Weinstein nettopp hadde blitt fratatt medlemskapet i Academy of Motion Picture Arts and Sciences på grunn av sine seksuelle forbrytelser mot kvinner i filmindustrien. Milano understreket at hun la ut oppfordringen sin for å skape en plattform hvor kvinner hadde en «mulighet, uten å måtte gå i detalj om sine historier dersom de ikke ville». Hun la ut Twitter-meldingen sin en søndag kveld; innen 24 timer hadde over 53 000 kvinner respondert ved å legge ut til svar.